
Pivola 10, 2311 Hoče
2.9. 2026
ZAPISNIK
9. redna seje Študentskega sveta FKBV UM, dne 2. 9. 2026
9. redna seja ŠS FKBV je potekala v torek, 2. 9. 2026, ob 20.00 uri preko aplikacije MS Teams
Prisotni na 9. redni seji ŠS FKBV
	Prodekanica za študentska vprašanja
	 Pia Narat
	

	
	1. Letnik
	2. letnik
	3. letnik
	4. letnik
	5. letnik
	absolventi

	Prisotni člani ŠS FKBV
	Katja Cafuta
	Žiga Helbl, Maja Vizjak
	Vid Švab
	Lara Črnčič
	
	Larisa Motaln

	Odsotni člani ŠS FKBV
	Anže Hren
	
	Blažka Horvat
	
	Kaja Žučko
	

	Prisotni sočlani ŠS letnika 
	
	Julija Vujovič
	
	

	
	

	Odsotni sočlani ŠS letnika
	Nuša Vogrin
	Žan Litrop
	
	
	
	

	Ostali prisotni
	
	



Pia Narat, prodekanica za študentska vprašanja FKBV UM in predsedujoča na seji, pozdravila navzoče, preverila sklepčnost ter pričela z delom.

Ad. 1. Potrditev predlaganega dnevnega reda 9. redne seje ŠS FKBV UM
Predsedujoča je predstavila slednji dnevni red:
1. [bookmark: _Hlk215242385]Potrditev predlaganega dnevnega reda 9. redne seje ŠS FKBV UM
2. Potrditev zapisnika 8. redne seje ŠS FKBV UM
3. Poročilo o izvršitvi sklepov 
4. Poročila s sej organov fakultete
5. Habilitacija
6. Razno 
Ker razprave ni bilo, je predlagala sprejem slednjega sklepa:
Sklep 1:

[bookmark: _Hlk215243478]Študentski svet Fakultete za kmetijstvo in biosistemske vede Univerze v Mariboru potrdi dnevni red 9. redne seje ŠS FKBV UM. 
Sklep je bil soglasno sprejet.
Ad. 2. 	Potrditev zapisnika 8. redne seje ŠS FKBV UM
Prodekanica seznani ŠS FKBV z zapisnikom 8. redne seje ŠS FKBV UM.
Prodekanica predlaga sprejetje sledečega sklepa:
[bookmark: _Hlk215243512]Sklep 2:
Študentski svet Fakultete za kmetijstvo in biosistemske vede Univerze v Mariboru, potrdi zapisnik 8. redne seje.
Sklep je bil soglasno sprejet.
Ad. 3 Poročilo o izvršitvi sklepov
Prodekanica je seznanila ŠS FKBV UM, da ni sklepov v izvrševanju.
Prodekanica je predlagala sprejetje sledečega sklepa:
[bookmark: _Hlk215243591]Sklep 3:
Študentski svet Fakultete za kmetijstvo in biosistemske vede Univerze v Mariboru, se seznani s poročili o izvrševanju sklepov ŠS FKBV UM.
Sklep je bil soglasno sprejet.
Ad. 4 Poročila s sej organov fakultete
Predstavnica študentov v Komisiji za študijske zadeve Lara Črnčič poroča o seji, ki je potekala 24. 8. 2026. Na seji so obravnavali in potrjevali diplomske naloge. Prodekanica za izobraževalno dejavnost je člane komisije seznanila s potrebo po zmanjšanju obsega ur v študijskem letu 2026/27. Prav tako jih je seznanila z načrti, po katerih naj bi bili do leta 2028 ukinjeni trije študijski programi, in sicer dva programa prve stopnje ter en program druge stopnje. Ob tem je izrazila zaskrbljenost zaradi informacij, da naj bi se o izvedbi študijskega procesa in morebitnem ukinjanju študijskih programov odločalo brez predhodnega posvetovanja in razprave, pri čemer naj bi imel odločilno vlogo dekan. Takšnemu načinu odločanja je izrazila svoje nestrinjanje.
Prodekanica Pia Narat poroča o seji Senata, ki se je je udeležila 31. 8. 2026. Na začetku seje so člani potrdili zapisnike predhodnih sej ter se seznanili z neizvršenim sklepom Senata FKBV v zvezi s potrjenimi spremembami študijskih programov. Dekan je nato poročal o tekočih aktivnostih fakultete. Med drugim je izpostavil odstop prodekanice za izobraževalno dejavnost, uspešno opravljeno evalvacijo NAKVIS, izvedbo različnih dogodkov v okviru projektov ter AGRO. Prof. Pažek je dekana vprašala o govoricah, da naj bi do 1. 9. 2026 sam pripravil spremembe študijskih programov za študijsko leto 2026/27. Dekan je pojasnil, da je zaradi zavrnitve predhodno omenjenih sklepov in predlogov pobudo prevzel rektorat, ki bo sam pripravil spremembe. Pri tem naj ne bi bilo nadobveze zaposlenih , zaposlitve pa naj bi ostale 100%. Prof. Lakota je izrazil dvom v navedeno, saj je prejel drugačne informacije. Razprava se je nadaljevala, vendar do zaključka ni prišlo. V nadaljevanju seje so člani Senata potrdili sklepe komisij v zvezi s spremembami študijskih programov in nosilcev predmetov, potrdili doktorske teme ter razpis za prosto delovno mesto strokovnega delavca za področje sadjarstva. Pod točko Razno je prof. Unuk povprašala, kakšne informacije oziroma napotke lahko fakulteta posreduje študentom prvega in drugega letnika magistrskega študijskega programa Kmetijstvo glede izvedbe študija v prihajajočem študijskem letu. Predvsem jo je zanimalo, ali se bo študij izvajal po novi ali stari obliki programa ter ali bo izveden v polnem obsegu. Študentka Lara je ob tem opozorila, da so se študenti že vpisali in pri vpisu izbirali izbirne predmete iz nabora novega študijskega programa. Dekan je odgovoril, da se bo študij izvajal po novi obliki, tako za prvi kot drugi letnik najverjetneje v zmanjšanem obsegu. Prof. Unuk je ob tem opozorila, da je bil novi študijski program že racionaliziran, zato ne vidi potrebe po dodatnem zmanjševanju obsega izvedbe. Člani Senata so izrazili tudi zaskrbljenost glede zagotavljanja in usklajevanja kadrovskih potreb v povezavi s preteklimi in prihajajočimi upokojitvami. Na koncu so člani Senata pozvali k čimprejšnjemu sklicu Akademskega zbora, na katerega naj se povabi tudi predstavnik rektorata.
Prodekanica odpre razpravo. Člani Študentskega sveta FKBV ohranjajo mnenje, da bi moralo zmanjšanje obsega ur temeljiti na preobremenitvi študentov ali če profesor sam preceni in tem spremembam sledijo tudi spremembe načina poučevanja. V obratnem primeru se bojimo, da se bo z zmanjšanjem kontaktnih ur zmanjšal tudi obseg pridobljenih kompetenc študentov.
Prodekanica je predlagala sprejetje sledečega sklepa:
[bookmark: _Hlk215243623]Sklep 4:
Študentski svet Fakultete za kmetijstvo in biosistemske vede Univerze v Mariboru, se seznani s poročili sej organov fakultete.
Sklep je bil soglasno sprejet.
Ad. 5 Habilitacija
[image: ]Seja se zapre za javnost.
Ad. 6. Razno
Prodekanica še enkrat pozdravi člane ŠS in jih seznani, da imajo v prvem tednu oktobra napovedana dva projekta: Pohod na Meranovo in Brucoanje. Prav tako jih seznani, da bo v drugi polovici septembra objavila in začela pobirati skupno naročilo majic, ki jih bo naročila 15. oktobra. Predstavi jim oblike nalepk, ki jih je pripravila. Obvesti jih, da je odprt razpis za prorektorja za študentska vprašanja UM.

Seja se je zaključila ob 22. uri.
Zapisala:                                                                                                          Predsedujoča:
Pia Narat                                                                                                            Pia Narat
                                                                                                                         Prodekanica za študentska
                                                                                                                          vprašanja 

